El programa d'innovació pedagògica "L'Art de parlar" -Aprenem llengua a través de l'art i les estratègies de pensament visual (VTS)-es genera a partir de la necessitat dels Centres de Formació d'Adults de trobar un espai i una metodologia per impulsar la pràctica oral dels alumnes dels programes de llengües que s'ofereixen en aquests centres.
Aquest objectiu educatiu s'alinea amb la missió del Museu Nacional d'Art de Catalunya d'arribar a d'altres col·lectius més enllà del públic escolar i coincideix amb l'experimentació de la metodologia VTS a d'altres públics.
L'objectiu principal del projecte és fomentar un ensenyament competencial de les llengües amb especial atenció a la comunicació oral, que parteixi del consens metodològic entre els docents i promogui el disseny i implementació de projectes de comunicació a través de les estratègies de pensament visual aplicades a les obres d'art i impulsar l'assoliment de l'alfabetisme transmèdia entès com un conjunt d'habilitats, pràctiques, valors, sensibilitats i estratègies d'aprenentatge i intercanvi desenvolupades i aplicades en el context de les noves cultures col·laboratives.
El Programa EFEC Adults s'emmarca dintre del Programa EFEC d'Educació Financera a les Escoles de Catalunya, un programa basat en la metodologia EFEP (European Financial Education Partnership) originada en un projecte Comenius (Long Life Learning) de la Comissió Europea i que està centrada en una millor pràctica d'educació financera que es porta a terme a Escòcia.
S'adreça a centres de formació d'adults que depenen de la Generalitat de Catalunya, i de titularitat municipal i privada.
És un projecte de voluntariat on participen treballadors del sector econòmic, financer i tributari formats per l'Institut d'Estudis Financers.
Es realitzen tallers per a la gestió del pressupost personal, per a la gestió dels impostos, pel coneixement de la inversió intel·ligent i les finances socialment responsables, i pel coneixement dels productes de crèdit i l'endeutament.
El programa El Gust per la Lectura té per objectiu que els alumnes esdevinguin lectors competents, crítics i capaços de gaudir del plaer de la lectura.
Cada curs escolar el Servei d'Immersió i Acolliment Lingüístics convoca un concurs basat en la lectura i treball a partir d'unes obres i els dossiers didàctics proposats.
S'estableixen set categories (A, B, C, D, E, F i G), d'acord amb els nivells educatius i ensenyaments de l'alumnat participant.
Els alumnes de centres de formació de persones adultes poden participar en les categories E, F i G.
Curs 2018-2019: lectures proposades pel XXIV concurs El Gust per la Lectura:
Categoría F: Alumnes d'educació d'adults: Cicle de formació instrumental (CFI)
L'aventura de la llengua: Pompeu Fabra.
Categoria G: Alumnes d'educació d'adults: GESO, CAM i PPACFGM
Autobiografia de l'home invisible.
Categoria E: Alumnes de batxillerat i alumnes d'educació d'adults: PPACFGS i PAU > 25 anys
Els treballs que es presentin han de ser de creació original i s'han d'ajustar al que determinen les bases per a cada categoria i obra.
En el cas que s'hi incloguin imatges i/o música, han de ser de creació pròpia o lliures de drets.
Es recorda que els centres han de tenir el permís d'utilització de la imatge dels alumnes que apareguin als audiovisuals presentats.
Pel que fa al lliurament dels treballs, s'ha de procedir segons s'indica al punt 2 de les bases del concurs Inscripcions i lliurament dels treballs.
Independentment de la modalitat de treball escollida, l'obra i/o dossier s'ha de treballar amb tot el grup classe.
The Fonix és un concurs adreçat als centres educatius catalans amb l'objectiu de reforçar la competència plurilingüe de l'alumnat i, especialment, l'aprenentatge de la llengua anglesa.
La iniciativa es basa en el repte lúdic i la descoberta compartida, és fàcil d'integrar en el Projecte Educatiu de Centre i s'adequa a les línies pedagògiques innovadores que estan emergent en el sistema educatiu.
The Fonix vol contribuir, també, a desenvolupar el pensament crític i reflexiu de l'alumnat per tal que sigui capaç d'aplicar-lo per resoldre problemes de manera creativa i aprofitant, al màxim, els entorns digitals i la comunicació transmèdia.
El concurs es desenvolupa en dues fases: la primera, de caràcter col·lectiu, que té lloc dins de cada centre educatiu; i la segona de caràcter final, en la qual participaran els centres finalistes.
Enguany s'organitza una nova versió del concurs amb dues categories d'educació d'adults segons el nivell de llengua anglesa:
La participació és totalment gratuïta i es finança exclusivament amb les aportacions dels organitzadors, patrocinadors i col·laboradors.
Enllaç a la pàgina web del concurs amb les bases de la XXIa edició.
El programa Apadrinem el nostre patrimoni es basa en la idea de l'apadrinament d'un element del patrimoni monumental, del patrimoni cultural immaterial o del patrimoni natural, per part d'un centre educatiu.
L'apadrinament implica que el centre educatiu inclogui en el seu Projecte Educatiu de Centre el coneixement i l'estudi d'un element patrimonial del seu entorn local o comarcal com a centre d'interès per a un o tots els seus nivells educatius.
El coneixement del patrimoni local des d'un punt de vista històric, artístic, cultural, natural i científic és important per fomentar la implicació dels alumnes en el territori i la societat i, en darrer terme, per promoure l'exercici d'una ciutadania crítica i responsable.
Els centres interessats en participar en el programa: Apadrinem el nostre patrimoni han d'adreçar-se al coordinador o coordinadora d'adults del seu servei territorial per ampliar la informació i si ho desitgen formalitzar-ne la inscripció.
El programa Filmoteca per a les escoles té l'objectiu de fomentar l'interès d'infants i joves cap al cinema, així com formar els espectadors del futur posant en valor el nostre patrimoni cinematogràfic.
Cada curs escolar proposen diverses activitats adreçades a tots els nivells educatius: sessions matinals de cinema i sessions d'iniciació al llenguatge cinematogràfic acompanyades de material didàctic, tallers, visites, itineraris temàtics i recursos per al professorat.
Es pot trobar el programa on-line a l' enllaç.
Com a novetat per aquest curs, es pot sol: licitar l'accés a la modalitat virtual de les maletes pedagògiques 7 de Cinema, dissenyades per treballar el cinema a l'aula de Secundària.
També s'ofereix la possibilitat als centres de formació d'adults de sol·licitar visites guiades al Centre de Conservació i Restauració de Terrassa.
Enllaç al web dels serveis educatius de la Filmoteca de Catalunya.
Fruit de la col·laboració entre el Departament d'Ensenyament i el Departament d'Afers i Relacions Institucionals i Exteriors i Transparència, a través del Memorial democràtic, neix el Grup de treball Exili, deportació i holocaust, en el qual hi participen docents de tots els nivells educatius, inclòs els ensenyament de persones adultes.
Alguns objectius d'aquest grup són:
El grup de treball organitza anualment cursos per docents i jornades a les quals els alumnes també estan convidats.
El vídeoMAT és un projecte en el qual els alumnes creen vídeos d'un màxim de tres minuts on es responen preguntes que posen de manifest aplicacions de les matemàtiques o la seva presència en l'entorn.
Enguany pot participar-hi tot l'alumnat d'educació infantil, primària, ESO, batxillerat, FP, Educació d'Adults i Universitat de Catalunya i d'altres territoris de parla catalana.
Enllaç a les bases del concurs.
El programa "Lletres a l'aula" és un programa de foment de la lectura i de promoció de la literatura organitzat per l'Institut de les Lletres Catalanes que permet apropar l'alumnat al fet literari, millorar la comprensió lectora com a eina fonamental per accedir al coneixement, estimular i potenciar l'habilitat lectora i el coneixement de la llengua.
Disposa de dues modalitats: "Autors a les Aules" i "En Veu alta"